तमिलनाडु में 23 अगस्त से खुलेंगे सिनेमाघर, राज्य सरकार ने स्कूलों पर भी लिया निर्णय
तमिलनाडु सरकार ने कोरोना वायरस संक्रमण के कारण लगाई गई पाबंदियों में और ढील दी है। राज्य सरकार ने 23 अगस्त से सिनेमाघरों को 50% क्षमता के साथ फिर से खोलने की अनुमति दे दी है।
चेन्नई: तमिलनाडु सरकार ने कोरोना वायरस संक्रमण के कारण लगाई गई पाबंदियों में और ढील दी है। राज्य सरकार ने 23 अगस्त से सिनेमाघरों को 50% क्षमता के साथ फिर से खोलने की अनुमति दे दी है। इसके साथ जिन दुकानों को रात 9 बजे तक खोलने की अनुमति थी, उन सभी दुकानों को 23 अगस्त से रात 10 बजे तक खोलने की अनुमति दी गई है। आईटी से जुड़ी कंपनियों को लेकर भी बड़ी फैसला लिया गया है। राज्य सरकार ने आईटी संबंधित कंपनियों को 100% कर्मचारियों के साथ काम करने की अनुमति दे दी है। हालांकि, पाबंदियों में छूट दी गई है लेकिन लॉकडाउन को पूरी तरह से नहीं हटाया गया है। राज्य सरकार ने लॉकडाउन को 6 सितंबर तक बढ़ा दिया है।लेकिन, इस बीच एक सितंबर से कक्षा 9 से कक्षा 12 तक के स्कूल खुल जाएंगे। राज्य सरकार ने 9वीं से 12वीं तक के छात्रों के लिए 1 सितंबर से 50% क्षमता के साथ स्कूल फिर से खुलने की अनुमति दे दी है। 1 सितंबर से सभी कॉलेजों में बारी-बारी से टीचिंग और नॉन टीचिंग स्टाफ के साथ काम किया जाएगा।